stanford-oval/wikipedia huggingface dataset:
คาเมนไรเดอร์แบทเทิล กัมบาไรด์
EX สเตจ

เป็นด่านพิเศษในการเล่นระดับยาก (โหมดการเล่นคนเดียว) ที่เราจะได้สู้กับไรเดอร์ที่มีค่าพลังสูงกว่าของเรามาก เมื่อสู้ไปได้สามครั้งรอบสุดท้ายพลังชีวิตไรเดอร์ของฝั่งเราและตรงข้ามจะลดลงเหลือ 1 และเพิ่มเกจท่าไม้ตายจนเต็มโดยเป็นรอบตัดสินว่าใครจะชนะอย่างไรก็ตามในรุ่น 005 เป็นต้นมาได้ปรับเปลี่ยน EX สเตจ โดยเปลี่ยนให้อยู่ทุกระดับและลดความยากขึ้นโดยเพิ่มส่วนใหม่คือ
บอส EX สเตจ
ไฮเปอร์ EX สเตจ
ระบบที่ถูกเพิ่มเติม > ไรเดอร์อะบิลิตี้

แอสโทร
NS แม็กโฟน (NSマグフォン)
กาแลคซี่ (ギャラクシー)
ไทฟูน (タイフーン)
คาเมนไรด์ (カメンライド)
บาริซุนรัช (バリズンラッシュ)
เราส์การ์ด (ラウズカード)
เมมโมรี่เชนจ์ (メモリチェンジ)
คล็อกอัพ (クロックアップ)
คอมโบเชนจ์ (コンボチェンジ)
เลเจนด์แท็ก (レジェンドタッグ)
ตัวละครในเกม > รุ่นที่ 1

รุ่นที่ 1 ของกัมบาไรด์โดยตัวอ่านการ์ดมีลักษณะเดียวกันดับ ดีเคดไดร์เวอร์ ของมาสค์ไรเดอร์ดีเคด
ตัวละครในเกม > รุ่นที่ 1 > ชุดที่ 1

เปิดบริการเมื่อวันที่ 25 ธันวาคม ค.ศ. 2008
ตัวละครในเกม > รุ่นที่ 1 > ชุดที่ 2

เปิดบริการเมื่อวันที่ 12 กุมภาพันธ์ ค.ศ. 2009
ตัวละครในเกม > รุ่นที่ 1 > ชุดที่ 3

เปิดบริการเมื่อวันที่ 26 มีนาคม ค.ศ. 2009
ตัวละครในเกม > รุ่นที่ 1 > ชุดที่ 4

เปิดบริการเมื่อวันที่ 28 พฤษภาคม ค.ศ. 2009
ตัวละครในเกม > รุ่นที่ 1 > ชุดที่ 5

เปิดบริการเมื่อวันที่ 23 กรกฎาคม ค.ศ. 2009
ตัวละครในเกม > รุ่นที่ 1 > ชุดที่ 6

เปิดบริการเมื่อวันที่ 17 กันยายน ค.ศ. 2009
ตัวละครในเกม > รุ่นที่ 1 > ชุดที่ 7

ชุดที่ 7 ของกัมบาไรด์มีชื่อว่า ปะทะ! W (ดับเบิ้ล) ผู้กอบกู้ (激突!Wの救世主) เปิดบริการเมื่อวันที่ 19 พฤศจิกายน ค.ศ. 2009
ตัวละครในเกม > รุ่นที่ 1 > ชุดที่ 8

รุ่นที่ 8 ของกัมบาไรด์มีชื่อว่า เขี้ยววายุ ความเร็วฟุต (疾風の牙・音速の足) เปิดบริการเมื่อวันที่ 21 มกราคม ค.ศ. 2010
ตัวละครในเกม > รุ่นที่ 1 > ชุดที่ 9

รุ่นที่ 9 ของกัมบาไรด์มีชื่อว่า วันนี้เริ่มต้นมีเดนโอ! (今日から俺が電王！！) เปิดบริการเมื่อวันที่ 18 มีนาคม ค.ศ. 2010
ตัวละครในเกม > รุ่นที่ 1 > ชุดที่ 10

รุ่นที่ 10 ของกัมบาไรด์มีชื่อว่า การท้าทายที่ขีดจำกัด (極限に挑む者たち) เปิดบริการเมื่อวันที่ 20 พฤษภาคม ค.ศ. 2010
ตัวละครในเกม > รุ่นที่ 1 > ชุดที่ 11

รุ่นที่ 11 ของกัมบาไรด์มีชื่อว่า เปลวเพลิงแดง, เปลวเพลิงทมิฬ (灼熱の赤、炎獄の黒) เปิดบริการเมื่อวันที่ 15 กรกฎาคม ค.ศ. 2010
ตัวละครในเกม > รุ่นที่ 2

รุ่นที่ 2 ของกัมบาไรด์ได้ปรับเปลี่ยนส่วนเพิ่มเติมใหม่โดยได้ใช้รูปแบบจาก มาสค์ไรเดอร์โอซ์ ทั้งนี้ในส่วนตู้ได้เพิ่มส่วนโอซ์ไดรเวอร์โดยใช้ โอเมดัล เป็นตัวเสริมของผู้เล่นเพื่อเพิ่มพลังหรือในการเปลี่ยนคอมโบ และได้เปลี่ยนชื่อชุดโดยเรียกชุดว่า OOx (เซโร่เซโร่x ดัน)
ตัวละครในเกม > รุ่นที่ 2 > ชุดที่ 001

รุ่นที่ 001 ของกัมบาไรด์มีชื่อว่า นักรบคนใหม่ คาเมนไรเดอร์โอซ์ (新たなる戦士、仮面ライダーオーズ) เปิดบริการเมื่อวันที่ 16 กันยายน ค.ศ. 2010
ตัวละครในเกม > รุ่นที่ 2 > ชุดที่ 002

รุ่นที่ 002 ของกัมบาไรด์มีชื่อว่า พายุ! รวดเร็ว! พุ่งชน! (烈風！迅速！粉砕！) เปิดบริการเมื่อวันที่ 18 พฤศจิกายน ค.ศ. 2010
ตัวละครในเกม > รุ่นที่ 2 > ชุดที่ 003

รุ่นที่ 003 ของกัมบาไรด์มีชื่อว่า ระเบิดสีแดงเข้ม (紅蓮バースト) เปิดบริการเมื่อวันที่ 20 มกราคม ค.ศ. 2011
ตัวละครในเกม > รุ่นที่ 2 > ชุดที่ 004

รุ่นที่ 004 ของกัมบาไรด์มีชื่อว่า จิตวิญญาณที่สืบทอด (受け継がれる魂) เปิดบริการเมื่อวันที่ 17 มีนาคม ค.ศ. 2011
ตัวละครในเกม > รุ่นที่ 2 > ชุดที่ 005

รุ่นที่ 005 ของกัมบาไรด์มีชื่อว่า อาละวาดคำราม (激烈咆哮) เปิดบริการเมื่อวันที่ 12 พฤษภาคม ค.ศ. 2011
ตัวละครในเกม > รุ่นที่ 2 > ชุดที่ 006

รุ่นที่ 006 ของกัมบาไรด์มีชื่อว่า เคาท์ เดอะ โอซ์ (カウント・ザ・オーズ)  เปิดบริการเมื่อวันที่ 14 กรกฎาคม ค.ศ. 2011
ตัวละครในเกม > รุ่นที่ 3

รุ่นที่ 3 ของกัมบาไรด์ได้ปรับเปลี่ยนตามรูปแบบของ มาสค์ไรเดอร์โฟร์เซ ซึ่งได้เปลี่ยนเป็น โฟร์เซไดร์เวอร์ และใช้แอสโทรสวิตช์เป็นตัวเสริมแทนโอเมดัล และได้ปรับเปลี่ยนรูปแบบการเล่นคือเพิ่มไรเดอร์จาก 2 ต่อ 2 มาเป็น 3 ต่อ 3 แทน ทั้งนี้ได้เปลี่ยนรายละเอียดการ์ดทั้งหมดโดยตัดรายระเอียดในส่วนบาร์โค้ดออก และเพิ่มความสามารถใหม่ของฮีโร่การ์ดคือไรเดอร์อะบิลิตี้
ตัวละครในเกม > รุ่นที่ 3 > ชุดที่ 01

รุ่นที่ 01 ของกัมบาไรด์มีชื่อว่า คาเมนไรเดอร์โฟร์เซ มาแล้ว! (仮面ライダーフォーゼ、キターッ！)  เปิดบริการเมื่อวันที่ 9 กันยายน ค.ศ. 2011
ตัวละครในเกม > รุ่นที่ 3 > ชุดที่ 02

รุ่นที่ 02 ของกัมบาไรด์มีชื่อว่า เร้าร้อน! สวิทช์เชนจ์!! (アツイぜ！ステイツチェンジ！！)  เปิดบริการเมื่อวันที่ 7 พฤศจิกายน ค.ศ. 2011
ตัวละครในเกม > รุ่นที่ 3 > ชุดที่ 03

รุ่นที่ 03 ของกัมบาไรด์มีชื่อว่า จงดึงดูด!! พลังทั้ง 2! (引き合うぜ！！2つの力！) เปิดบริการเมื่อวันที่ 26 มกราคม ค.ศ. 2012
ตัวละครในเกม > รุ่นที่ 3 > ชุดที่ 04

รุ่นที่ 04 ของกัมบาไรด์มีชื่อว่า ซูเปอร์ฮีโร่ไทเซน มาแล้ว! (スーパーヒーロー大戦、キターッ！)  เปิดบริการเมื่อวันที่ 22 มีนาคม ค.ศ. 2012 ชุดนี้มีจุดที่พิเศษคือมีระบบเฉพาะในรุ่นนี้คือมีสเปเชียลสเตจซึ่งมี 3 ฉากคือ มาสค์ไรเดอร์ดีเคด, โกไคเจอร์ และ โกบัสเตอร์ส
โกไคเรด
โกไคบลู
โกไคกรีน
เรดบัสเตอร์
บลูบัสเตอร์
เยลโล่บัสเตอร์
ตัวละครในเกม > รุ่นที่ 3 > ชุดที่ 05

รุ่นที่ 05 ของกัมบาไรด์มีชื่อว่า ใหม่ . เก่า . จริง . ค้น (新・旧・真・究！) เปิดบริการเมื่อวันที่ 24 พฤษภาคม ค.ศ. 2012
ตัวละครในเกม > รุ่นที่ 3 > ชุดที่ 06

รุ่นที่ 06 ของกัมบาไรด์มีชื่อว่า รวมพล! ไรเดอร์ทั้ง 25 (集結！25人の仮面ライダー) เป็นชุดสุดท้ายของกัมบาไรด์รุ่นที่ 3 เปิดบริการเมื่อเดือนกรกฎาคม ค.ศ. 2012
ตัวละครในเกม > รุ่นที่ 4

รุ่นที่ 4 ได้มีการปรับเปลี่ยนทั้งหมดโดยใช้ตามรูปแบบของมาสค์ไรเดอร์วิซเซิร์ด โดยปรับเปลี่ยนวิซเซิร์ดริงก์เป็นตัวเพิ่มพลังเสริมในเกม และได้เพิ่มส่วนของ IC การ์ด ในการเล่นเกมพร้อมเป็นตัวเซฟเกมของผู้เล่น นอกจากนี้ตัวการ์ดได้ปรับเปลี่ยนใหม่ทั้งหมดรวมไปถึงปรับรูปแบบเกมเพิ่มเติมทั้งส่วนซัพพอร์ตและการเก็บเลเวลรวมถึงพลังธาตุของฮีโร่การ์ด ในส่วนของชื่อชุดในรุ่นนี้จะเรียกว่า ชาบาดูบิ
วิดีโอเกม > การ์ดแบทเทิลไทเซน

คาเมนไรเดอร์แบทเทิล กัมบาไรด์ การ์ดแบทเทิลไทเซน (ญี่ปุ่น: 仮面ライダーバトル ガンバライド カードバトル大戦; โรมาจิ: Kamen Raidā Batoru Ganbaraido Kado Batoru Taisen) เป็นวิดีโอเกมประเภทเกมต่อสู้และการ์ดเกมโดยวางจำหน่ายในเครื่องเล่นเกมนินเทนโด ดีเอส โดยได้นำคาเมนไรเดอร์แบทเทิล กัมบาไรด์ ทั้งรุ่นที่ 1 ถึงรุ่นที่ 9 เข้ามาในเกมวางจำหน่ายเมื่อวันที่ 29 กรกฎาคม ค.ศ. 2010
ดูเพิ่ม

คาเมนไรเดอร์ AR การ์ดดัส
คาเมนไรเดอร์แบทเทิล กันบาไรซิ่ง
แหล่งข้อมูลอื่น

Kamen Rider Ganbaride official website
ยิปมัน เจ้ากังฟูสู้ยิบตา

| ยิปมัน เจ้ากังฟูสู้ยิบตา |
| --- | --- |
โปสเตอร์ในแบบภาษากวางตุ้ง
กำกับ: วิลสัน ยิป
อำนวยการสร้าง: หวง ไป่หมิง
นักแสดงนำ: เจิ้น จื่อตัน เยิ่น ต๊ะหัว หลิน เจียต่ง ฟาน ซิ่วหว่อง สง ไต้หลิน ฮิโรยูกิ อิกิอูชิ เทนม่า ชิบูย่า
กำกับภาพ: Golden harvest
ตัดต่อ: golden way films
ผู้จัดจำหน่าย: มงคลภาพยนตร์ (ในประเทศไทย)
วันฉาย:  ฮ่องกง:   19 ธันวาคม 2008    จีนแผ่นดินใหญ่:   12 ธันวาคม 2008  ไต้หวัน:  27 กุมภาพันธ์ 2009  เกาหลีใต้:  16 เมษายน 2009  ไทย: 21 พฤษภาคม 2009  สหราชอาณาจักร:  2 ตุลาคม 2009
ความยาว: 108 นาที
ประเทศ: ฮ่องกง
ภาษา: กวางตุ้ง จีน ญี่ปุ่น
ทุนสร้าง: 11,715,578 ดอลลาร์สหรัฐ
ทำเงิน: 21,888,598 ดอลลาร์สหรัฐ
ต่อจากนี้: ยิปมัน 2 อาจารย์บรู๊ซ ลี  (Ip Man 2) (2010)
ข้อมูลจาก IMDb
ยิปมัน เจ้ากังฟูสู้ยิบตา ชื่อภาษาไทยของภาพยนตร์กำลังภายในสัญชาติฮ่องกงเรื่อง Ip Man (อักษรจีนตัวย่อ: 叶问; อักษรจีนตัวเต็ม: 葉問; พินอิน: Yè Wèn) นำแสดงโดย เจิน จื่อตัน, เยิ่น ต๊ะหัว, หลิน เจียต่ง, ฟาน ซิ่วหว่อง, สง ไต้หลิน, ฮิโรยูกิ อิกิอูชิ กำกับการแสดงโดย วิลสัน ยิป ออกฉายในปี ค.ศ. 2008 ที่จีนและฮ่องกง ในส่วนของต่างประเทศฉายในปีถัดมา
เนื้อเรื่อง

ในปี ค.ศ. 1930 ที่เมืองฝอซาน มณฑลกวางตุ้ง ยิปมัน เป็นยอดฝีมือมวยหย่งชุน แต่ยิปมันไม่ได้รับใครเป็นลูกศิษย์หรือเปิดสำนักสอนกังฟูเหมือนเช่นคนอื่น ๆ ในฝอซาน ที่ต่างเปิดสำนักกังฟูกันจนเอิกเกริกทั้งเมือง แต่เขาปรารถนาที่จะอยู่อย่างเรียบง่ายกับ อาเจิน ผู้เป็นภรรยา (สง ไต้หลิน) และ อาชุน ลูกชายวัย 5 ขวบ เท่านั้น
ยิปมันและภรรยาต่างได้รับความนับถืออย่างยิ่งจากชาวเมืองฝอซาน จนกระทั่ง อาจารย์เลี่ยว ปรมาจารย์กังฟูมาขอท้าทายฝีมือด้วย ยิปมันก็เอาชนะได้ในที่สุด  รวมกระทั่งการเอาชนะ จินไท่หยวน นักเลงจากต่างถิ่น  ที่ยกพวกมาข่มเหงชาวฝอซานถึงกับที่ด้วย
จนกระทั่งในสงครามจีน-ญี่ปุ่นครั้งที่สอง กองทัพของจักรวรรดิญี่ปุ่นยาตราทัพเข้าบุกยึดฝอซาน  สภาพในเมืองต่างย่ำแย่ แม้กระทั่งบ้านหลังใหญ่โตของยิปมันก็ถูกยึดครอง เขาและภรรยาและลูกชายต้องระเห็ดไปอาศัยอยู่ในบ้านหลังเล็ก ๆ โทรม ๆ ด้วยความแร้นแค้นทำให้ยิปมันต้องไปทำงานในเหมืองขุดทองเช่นเดียวกับปรมาจารย์กังฟูคนอื่น ๆ จนกระทั่ง นายพลมิอูระ (ฮิโรยูกิ อิกิอูชิ) นายพลกองทัพญี่ปุ่นผู้ชื่นชอบศิลปะการต่อสู้ ได้บังคับให้จัดการต่อสู้ระหว่างศิลปะคาราเต้ของญี่ปุ่นกับกังฟูของจีนขึ้น เพื่อพิสูจน์ความเป็นหนึ่งของศิลปะการต่อสู้ทั้ง 2 ประเภทนี้ ซึ่งผู้ชนะจะได้รางวัลเป็นข้าวสาร ด้วยความลำบากได้บีบบังคับให้อาจารย์เลี่ยวต้องขึ้นประลอง และสามารถเอาชนะนักคาราเต้ได้ในการต่อสู้ตัวต่อตัว แต่ต้องมาพ่ายแพ้เมื่อสู้แบบสามต่อหนึ่ง หลังจากนั้นอาจารย์เลี่ยวยังถูกนายพลซาโต้ผู้ใต้บังคับบัญชาของนายพลมิอูระยิงทิ้ง
ซึ่งการกระทำชนิดหมิ่นหยามศักดิ์ศรีชาวจีนของทหารญี่ปุ่นนี้ ทำให้ยิปมันต้องลุกขึ้นสู้ และสามารถเอาชนะทหารญี่ปุ่นพร้อมกันถึง 10 คนได้ในการต่อสู้เพียงครั้งเดียว นายพลมิอูระชื่นชอบยิปมันมาก จึงอยากให้ยิปมันสอนกังฟูแก่ทหารญี่ปุ่น แต่ยิปมันปฏิเสธ และในท้ายที่สุดยิปมันขึ้นประลองฝีมือตัวต่อตัวกับนายพลมิอูระ บนเวทีสาธารณะและสามารถเอาชนะได้อย่างเด็ดขาดในที่สุด
เบื้องหลัง, คำวิจารณ์และความสำเร็จ

Ip Man สร้างมาจากชีวประวัติของยิปมัน ปรมาจารย์มวยกังฟูแบบหวิงชุน ที่มีตัวตนอยู่จริง และผ่านชีวิตในช่วงสงครามจีน-ญี่ปุ่นครั้งที่สองมาแล้ว ซึ่งได้กลายมาเป็นอาจารย์ของบรูซ ลี ที่ต่อมากลายมาเป็นนักแสดงซูเปอร์สตาร์ชื่อดังระดับโลก
ผู้ที่รับบทยิปมัน คือ เจิ้น จื่อตัน ดารานักแสดงผู้เป็นวิชากังฟูตัวจริง โดยมี หง จินเป่า นักแสดงแอ๊คชั่นอีกคนที่มีชื่อเสียง เป็นผู้กำกับคิวแอ๊คชั่น
ภาพยนตร์เรื่องนี้เดิมจะใช้ชื่อภาษาอังกฤษว่า Grandmaster Yip Man แต่ถูกคัดค้านโดยหว่อง คาไว  เนื่องจากมีชื่อคล้ายคลึงกับชื่อภาพยนตร์ชีวประวัติของยิปมันอีกเรื่องหนึ่ง คือ The Grand Master ซึ่งประกาศแผนการสร้างโดยหว่อง ก๊าไหว่ มาตั้งแต่ปี ค.ศ. 2002 นำแสดงโดย เหลียง เฉาเหว่ย  ภาพยนตร์เรื่องนี้จึงเปลี่ยนชื่อเหลือเพียง Ip Man
เมื่อออกฉายแล้ว ได้รับคำวิจารณ์ไปในทางชื่นชมอย่างมาก โดยได้รับคะแนนไปถึง 8.1 ดาวจากทั้งหมด 10 ดาวในIMDb ซึ่งนับว่าสูงมาก สำหรับภาพยนตร์ในแนวนี้
ภาพยนตร์ได้รับรางวัลอย่างมากมาย รวมถึงรางวัลภาพยนตร์ยอดเยี่ยมของฮ่องกง ครั้งที่ 28 โดยมีชื่อเข้าชิงถึง 12 รางวัล ทั้งรางวัลภาพยนตร์ยอดเยี่ยม, ผู้กำกับยอดเยี่ยม, นักแสดงนำชายยอดเยี่ยม, นักแสดงประกอบชายยอดเยี่ยม เป็นต้น
ซึ่งต่อมาได้มีการสร้างภาค 2 ต่อมา ในชื่อ Ip Man 2 ในปี ค.ศ. 2010 และภาค 3 ในชื่อ Ip Man 3 ในปลายปี ค.ศ. 2015
แหล่งข้อมูลอื่น

ชมภาพยนตร์ทั้งเรื่องจากyoutube
เว็บไซต์อย่างเป็นทางการของภาพยนตร์  (อังกฤษ)
มเหสี

พระมเหสี หมายถึง เจ้านายที่เป็นภรรยาของพระมหากษัตริย์ ถ้าเป็นภรรยาเอกเรียกว่า พระอัครมเหสี ถ้าไม่ใช่เจ้านายเรียกว่าบาทบริจาริกา
ยุโรป

ยศของมเหสีของยุโรป ใช้ได้หลายคำ ตามพระยศของพระสวามี ดังนี้
สมเด็จพระจักรพรรดินี (Empress consort) พระอัครมเหสีของสมเด็จพระจักรพรรดิ เช่น
เยอรมันอย่างออสเตรียและเยอรมนี จักรพรรดิจะเรียกว่า ไคเซอร์ (Kaiser) ส่วนจักรพรรดินี เรียกว่า ไคเซอริน (Kaiserin)
สลาฟ อย่างรัสเซียและบัลแกเรีย จักรพรรดิจะเรียกว่า ซาร์ (Czar) ส่วนจักรพรรดินี เรียกว่า ซารีนา (Czarina) ในบรรดาประเทศที่ประมุขดำรงพระยศเป็นจักรพรรดิและจักรพรรดินีนั้น จะมีคำนำหน้าว่า His/Her Imperial Majesty
สมเด็จพระราชินี พระอัครมเหสีของสมเด็จพระราชา เช่น
เยอรมัน ราชา เรียกว่า โคนิก (König) ราชินีเรียกว่า โคนิกกิน (Königin)
ฝรั่งเศส ราชา เรียกว่า รัว (Roi) ราชินีเรียกว่า แรน (Reine)
อิตาลี ราชา เรียกว่า เร (Re) ลาตินเรียกว่า เร็กซ์ (Rex) ราชินีเรียกว่า เรจิน่า (Regina)
สเปน ราชา เรียกว่า เรย์ (Rey) ราชินีเรียกว่า เรย์น่า (Reina)
เนเธอร์แลนด์ ราชา เรียกว่า Koning ราชินีเรียกว่า Koningin
เอเชีย

ยศของมเหสีทางราชสำนักในเอเชีย ก็ใช้ได้หลายคำ ตามพระยศของพระสวามี เช่นกัน อาทิ
สมเด็จพระจักรพรรดินี (Empress consort) พระมเหสีของสมเด็จพระจักรพรรดิ เช่น
จีน จักรพรรดิ เรียกว่า ฮ่องเต้ (皇帝, Huángdì) จักรพรรดินี เรียกว่า ฮองเฮา (皇后, Húanghòu)
ญี่ปุ่น จักรพรรดิ เรียกว่า เท็นโน (天皇, Tennō) จักรพรรดินี เรียกว่า โคโง (皇后, Kōgō)
เกาหลี จักรพรรดิ เรียกว่า ฮวางเจ (皇帝, Hwangje) จักรพรรดินี เรียกว่า ฮวางฮู (皇后, Hwanghu)
เวียดนาม จักรพรรดิ เรียกว่า ฮว่างเด๋ (皇帝, Hoàng đế) จักรพรรดินี เรียกว่า ฮว่างเหิ่ว (皇后, Hoàng hậu)
อิหร่าน จักรพรรดิ เรียกว่า ชาฮันชาห์ (شاهنشاه, Shahanshah) จักรพรรดินี เรียกว่า ชาห์บานู (شهبانو, Shahbanu)
มองโกเลีย จักรพรรดิ เรียกว่า คากาน (Khagan) จักรพรรดินี เรียกว่า คาตุน (Khatun)
สมเด็จพระราชินี พระอัครมเหสีของสมเด็จพระราชา เช่น
ไทย มีพระมเหสีได้หลายพระองค์ แต่จะมีผู้ดำรงตำแหน่งสูงที่สุดเพียงพระองค์เดียว เรียกว่า พระอัครมเหสี ถ้าเคยดำรงตำแหน่งผู้สำเร็จราชการแผ่นดิน เรียกว่า สมเด็จพระบรมราชินีนาถ
เกาหลี กษัตริย์ เรียกว่า วัง (왕, Wang) ราชินีเรียกว่า วังบี (王妃, Wangbi)
มาเลเซีย กษัตริย์ เรียกว่า ยังดีเปอร์ตวนอากง (يڠ د-ڤرتوان اڬوڠ, Yang di-Pertuan Agong) ราชินีเรียกว่า รายา ประไหมสุหรี อากง ( راج ڤرماءيسوري اڬوڠ, Raja Permaisuri Agong)
แอฟริกา

ยศของมเหสีของแอฟริกา ใช้ได้หลายคำ ตามพระยศของพระสวามี ดังนี้
สมเด็จพระจักรพรรดินี (Empress consort) พระมเหสีของสมเด็จพระจักรพรรดิ เช่น
เอธิโอเปีย จักรพรรดิ เรียกว่า เนกัสซา นากัส (Nəgusä Nägäst) จักรพรรดินี เรียกว่า เนเกสซา นากัส (Nəgəstä Nägäst)
สมเด็จพระราชินี พระอัครมเหสีของสมเด็จพระราชา เช่น
เอสวาตีนี ราชา เรียกว่า สิงโต (Ngwenyama) ราชินีเรียกว่า นางพญาช้าง (Ndlovukati)
โอเชียเนีย

ยศของมเหสีของโอเชียเนีย ตามพระยศของพระสวามี คือ
สมเด็จพระราชินี พระอัครมเหสีของพระมหากษัตริย์ เช่น
ฟีจี กษัตริย์ เรียกว่า ราตู (Ratu) ราชินีเรียกว่า เอดิ (Adi)
มิส ไนท์ แอนด์ เดย์

2024 South Korean television series
| มิส ไนท์ แอนด์ เดย์ |
| --- | --- |

ฮันกึล: 낮과 밤이 다른 그녀
ความหมายตามตัวอักษร: She's Different from Night to Day
อาร์อาร์: Natgwa bami dareun geunyeo 
เอ็มอาร์: Natkwa pami tarŭn kŭnyŏ 
 
แนว:   สุขนาฏกรรมจินตนิยม  แฟนตาซี  ลึกลับ 
บทประพันธ์: พัก จี-ฮา
กำกับโดย:   อี ฮยอง-มิน  ชเว ซุน-มิน 
นักแสดง:   อี จอง-อึน  ช็อง อึน-จี  ชเว จิน-ฮยอก 
ดนตรีโดย: จอง เยคยอง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ความยาวตอน: 65~70 นาที
บริษัทผู้ผลิต:   Samhwa Networks  SLL 
ออกอากาศ
สถานีโทรทัศน์: เจทีบีซี
ออกอากาศ: 15 มิถุนายน ค.ศ. 2024 (2024-06-15) – 4 สิงหาคม ค.ศ. 2024 (2024-08-04)
มิส ไนท์ แอนด์ เดย์ (เกาหลี: 낮과 밤이 다른 그녀) เป็นละครโทรทัศน์ของเกาหลีใต้ นำแสดงโดย อี จอง-อึน, ช็อง อึน-จี และ ชเว จิน-ฮยอก เริ่มออกอากาศทางช่อง เจทีบีซี เมื่อวันที่ 15 มิถุนายน 2024 และออกอากาศทุกวันเสาร์และอาทิตย์เวลา 22:30 น. (เวลามาตรฐานเกาหลี)  นอกจากนี้ยังสตรีมผ่านทาง เน็ตฟลิกซ์ ในบางภูมิภาคอีกด้วย
เรื่องย่อ

เล่าเรื่องราวของผู้หางานที่จู่ ๆ ก็ติดอยู่ในร่างคนแก่ และอัยการที่ต้องเผชิญกับเธอตลอดเวลา อิม-ซุน หญิงวัย 50 ปี เป็นตัวละครรองของอี มิ-จิน ที่ไปทำงานเป็นนักศึกษาฝึกงานในช่วงเวลากลางวัน
นักแสดงและตัวละคร > นักแสดงแหลัก

อี จอง-อึน รับบทเป็น อิม-ซุน / อี มิ-จิน ตอนแก่
ช็อง อึน-จี รับบทเป็น อี มิ-จิน
ชเว จิน-ฮยอก รับบทเป็น กเย จี-อุง
แพค ซอ-ฮู รับบทเป็น โค-วอน
นักแสดงและตัวละคร > ตัวละครสมทบ > คนรอบข้างมิ-จิน

คิม อา-ยอง [ko] รับบทเป็น โด กา-ยอง
จอง ยอง-จู [ko] รับบทเป็น ลิม ชุง
จอง ซอก-ยอง [ko] รับบทเป็น อี ฮัก-ชาน
อัน ซัง-วู [ko] รับบทเป็น โด พยอน-กัง
นักแสดงและตัวละคร > ตัวละครสมทบ > สำนักงานอัยการเขตซอฮัน

ยุน บยอง-ฮี [ko] รับบทเป็น จู บยอง-ดุก
มุน เย-วอน รับบทเป็น ทัก ชอน-ฮี
คิม กวัง-ซิก [ko] รับบทเป็น ชา แจ-ซอง
คิม มี-รัน รับบทเป็น อู ยอน
ชเว มู-อิน [ko] รับบทเป็น ซอ มัล-แท
คิม แจ-ร็อก [ko] รับบทเป็น กึม กวาง-ซุก
แบ แฮ-ซอน รับบทเป็น นา อ๊ก-ฮี
ชเว บอม-โฮ [ko] รับบทเป็น โก นา-ฮึน
จอง แจ-ซอง [ko] รับบทเป็น แบค ชอล-กยู
แหล่งข้อมูลอื่น

เว็บไซต์ทางการ  (ในภาษาเกาหลี)
เว็บไซต์ทางการผลิต at SLL (ในภาษาอังกฤษและเกาหลี)
มิส ไนท์ แอนด์ เดย์ ที่เน็ตฟลิกซ์
มิส ไนท์ แอนด์ เดย์ ที่อินเทอร์เน็ตมูวีเดตาเบส
มิส ไนท์ แอนด์ เดย์ ที่ฮันซีเนมา
ยิปมัน 3 เปิดตำนานปรมาจารย์หมัดหย่งชุน

ระวังสับสนกับภาพยนตร์อีกเรื่องเกี่ยวกับยิปมัน คือ Ip Man 3
| ยิปมัน 3 เปิดตำนานปรมาจารย์หมัดหย่งชุน |
| --- | --- |

กำกับ: เฮอร์แมน หยวน
เขียนบท: อีริกา ลี
อำนวยการสร้าง: ซินก๊ก แลม
นักแสดงนำ: โต หยูฮัง หง จินเป่า หยวนเปียว ฟาน ซิ่วหว่อง หวงอี้ หลินเซี๊ยะ ยิปชุน (นักแสดงรับเชิญ)
ผู้จัดจำหน่าย: เหม่ย อา เอนเตอร์เทนเมนต์ Golden harvest Golden way films ltd magnum films media asia group
วันฉาย:  ฮ่องกง:   24 มิถุนายน 2010
ประเทศ: ฮ่องกง
ภาษา: กวางตุ้ง จีนกลาง อังกฤษ
ข้อมูลจาก IMDb
ยิปมัน เปิดตำนานปรมาจารย์หมัดหย่งชุน ชื่อภาษาไทยของภาพยนตร์สัญชาติฮ่องกงเรื่อง The Legend is Born – Ip Man (จีนตัวย่อ: 叶问前传; จีนตัวเต็ม: 葉問前傳) นำแสดงโดย โต หยูฮัง, หยวนเปียว, หง จินเป่า, ฟาน ซิ่วหว่อง, หวงอี้, หลินเซี๊ยะ และ ยิปชุน
เนื้อเรื่อง

ฝ่อซาน ในปี ค.ศ. 1905 ยิปมัน และ เทียนซือ พี่ชายบุญธรรมเข้าสู่สำนักจินอู่ ซึ่งเป็นสำนักมวยหย่งชุนของ เฉินหว่านซุน (หง จินเป่า) โดยการฝากฝังของบิดายิปมัน ทั้งคู่จึงตั้งใจฝึกหย่งชุนซึ่งเป็นวิชากังฟูซึ่งผู้หญิงเป็นผู้ค้นคิด ซึ่งมีหัวใจคือการใช้ความอ่อนหยุ่นสยบความแข็งแกร่ง  โดยที่เฉินหว่านซุนสั่งสอนทั้งคู่เสมอมาว่า ฝึกกังฟูเพื่อเสริมสร้างสุขภาพและช่วยเหลือผู้ที่อ่อนแอกว่า
แต่ในปีถัดมา เฉินหว่านซุน ก็ถึงแก่กรรม สำนักจิงอู่จึงตกอยู่ในความดูแลของ อู๋จงซู (หยวนเปียว) ศิษย์คนโตของเฉินหว่านซุน ขณะที่ทั้งยิปมัน (โต หยูฮัง) และ เทียนซือ (ฟาน ซิ่วหว่อง) ก็เติบโตขึ้นเป็นหนุ่ม โดยมี เหม่ยเว้ย หญิงสาวอีกคนที่เข้าสำนักมาพร้อมกันแอบชอบยิปมันอยู่
ต่อมา ยิปมันได้ไปเรียนต่อที่โรงเรียนเซนต์สตีเฟ่น ที่ฮ่องกง ณ ที่นั่นยิปมันได้แสดงฝีมือหย่งชุนสั่งสอนฝรั่งที่ดูถูกชาวจีน ชื่อเสียงของยิปมันจึงเป็นที่ประจักษ์ ต่อมายิปมันได้เจอกับ เหลียงปึ๊ก (ยิปชุน) ซึ่งเป็นเสมียนแก่ ๆ คนหนึ่งในร้านขายยา ยิปมันได้ประลองฝีมือกับเหลียงปึ๊กแต่สู้ไม่ได้ เมื่อรู้ว่าเหลียงปึ๊กมีศักดิ์เป็นน้องชายของเฉินหว่านซุน แต่ทั้งคู่มีเรื่องทำให้ต้องผิดใจกัน เหลียงปึ๊กจึงเป็นฝ่ายหลบมาอยู่ที่ฮ่องกง เหลียงปึ๊กได้ใช้หย่งชุนในแบบที่สำนักจิงอู่ไม่ได้สอน คือ การใช้เท้าเตะสูง ยิปมันจึงฝึกกับเหลียงปึ๊กจนชำนาญขึ้น
เมื่อยิปมันกลับมา ได้ใช้หย่งชุนแบบใหม่ที่เรียนมาจากเหลียงปึ๊กมาแสดงให้ทุกคนในสำนักดู ทุกคนตื่นเต้นดีใจและพน้อมจะเรียน แต่ทว่า จงซู ศิษย์พี่ใหญ่กลับไม่เห็นด้วย และหาว่าวิชาที่ยิปมันเรียนมานั้นเป็นวิชานอกรีต จนถึงขั้นจะขับยิปมันออกจากสำนัก
ขณะเดียวกันนั้น ชาวญี่ปุ่นกำลังแผ่อิทธิพลมายังประเทศจีนโดยผ่านการค้าขาย คิตาโน่ (เคนยา ซาวาดะ) เป็นหัวหน้า หลี่มันโฮ ซึ่งเป็นหัวหน้าสมาคมการค้าของชาวจีนไม่เห็นด้วยกับพวกญี่ปุ่น ขณะที่ เทียนซือ ที่ได้รับเลื่อนตำแหน่งเป็นรองหัวหน้ากลับเห็นด้วย ต่อมาในงานแต่งงานของเทียนซือกับเหม่ยเว้ย  คิตาโน่ส่งของขวัญมาให้แก่เทียนซือ ซึ่งเป็นปริศนา ในคืนนั้นเอง หลี่มันโฮ ถูกฆ่าตาย ยิปมันสงสัยว่าเป็นฝีมือของเทียนซือ แต่ยิปมันกลับถูกใส่ความว่าเป็นฆาตกร ซวงหวินชิง (หวงอี้) หญิงคนรักของยิปมัน ซึ่งเป็นบุตรสาวของรองนายกเทศมนตรี (หลินเซี๊ยะ) ได้ช่วยยิปมันเอาไว้
ต่อมา เหม่ยเว้ย พบว่าที่แท้แล้วเป็นฝีมือของเทียนซือจริง ๆ จึงถูกพวกญี่ปุ่นจับตัวไป ยิปมันจึงสู้กับเทียนซือ ซึ่งเทียนซือสารภาพว่าแท้จริงแล้วเขาเป็นนายทหารญี่ปุ่นปลอมตัวเข้ามา ยิปมันและจงซูจึงต้องต่อสู้กับพวกญี่ปุ่นที่บุกเข้ามาและใช้ดาบซามูไรเป็นอาวุธ  ขณะที่ยิปมันมีแต่เพียงไม้พลองและต้องบุกเข้าไปช่วยเหม่ยเว้ย
ท้ายที่สุดในปี ค.ศ. 1929 ยิปมันและหวินชิงได้แต่งงานกัน และมีลูกชายเล็ก ๆ คนหนึ่ง คือ อาชุน ยิปมันได้เปิดสำนักสอนมวยหย่งชุนขึ้นตามฝัน และอู๋จงซูยอมรับในวิชาหย่งชุนแบบที่ยิปมันใช้
เบื้องหลัง

The Legend is Born – Ip Man นับเป็นภาพยนตร์อีกเรื่องที่เป็นเรื่องราวชีวประวัติของยิปมัน ปรมาจารย์มวยหย่งชุนซึ่งมีตัวตนอยู่จริง ซึ่งมีชีวิตอยู่ระหว่างปี ค.ศ. 1893-ค.ศ. 1972 ซึ่งนับเป็นภาพยนตร์ที่เกี่ยวกับยิปมันเป็นเรื่องที่ 3 นับจาก Ip Man และ Ip Man 2 ที่เข้าฉายก่อนหน้านั้นไม่นาน และประสบความสำเร็จอย่างมากทั้ง 2 ภาค
แต่สำหรับเรื่องนี้ ทีมงานผู้สร้างไม่ได้เกี่ยวข้องกับภาพยนตร์ก่อนหน้านั้น 2 ภาค ถึงแม้ว่าจะมีเนื้อหาเกี่ยวกับชีวประวัติของยิปมันเองก็ตาม ซึ่งเนื้อหาในเรื่องนี้จะเป็นเรื่องราวของยิปมันตั้งแต่วัยเด็กจนกระทั่งเติบใหญ่ เป็นอาจารย์หย่งชุนที่มีชื่อเสียง อันเป็นเรื่องราวก่อนภาพยนตร์ก่อนหน้านี้ 2 ภาค
นักแสดงนำในเรื่อง มี โต หยูฮัง ซึ่งเป็นนักแสดงหน้าใหม่ ผู้เป็นแชมป์วูซูอายุน้อยที่สุดของฮ่องกง ที่เคยร่วมแสดงมาแล้วใน Ip Man และ Ip Man 2 ในบทประกอบ มารับบทเป็นยิปมัน พร้อมด้วยนักแสดงกังฟูที่มีชื่อเสียงอย่าง หง จินเป่า และ หยวนเปียว มารับบทประกอบ และยังได้ ยิปชุน ซึ่งเป็นบุตรชายตัวจริงของยิปมันมารับบทเป็น เหลียงปึ๊ก อาจารย์อาของยิปมัน ซึ่งยิปชุนในวัยถึง 86 ปีแล้ว และนับเป็นบทบาทการแสดงเป็นครั้งแรก สามารถแสดงได้ดี จนกระทั่งมีรายชื่อเข้าชิงรางวัลนักแสดงประกอบชายยอดเยี่ยมจาก Movie Channel Media Awards ครั้งที่ 7 พร้อมด้วย โต หยูฮัง และหวงอี้ก็มีชื่อเข้าชิงในสาขานักแสดงนำฝ่ายชายและฝ่ายหญิงด้วย
ภาพยนตร์เข้าฉายที่ฮ่องกงในวันที่ 24 มิถุนายน ค.ศ. 2010 แต่สำหรับในประเทศไทยไม่ได้มีการฉายตามโรงภาพยนตร์  แต่มีการจำหน่ายและให้เช่าเป็นวีซีดีและดีวีดี ลิขสิทธิ์โดย อีวีเอส เอ็นเทอร์เทนเมนท์
แหล่งข้อมูลอื่น

ข้อมูลภาพยนตร์จากIMDb
ตัวอย่างภาพยนตร์จากyoutube
ยาสตรีเบนโล

ยาสตรีเบนโล  เป็น ยาแผนโบราณ จัดจำหน่ายโดย หจก.ฮุยแลนด์ฟาร์มาซี ชื่อที่ถูกต้องที่ขึ้นทะเบียนยาไว้กับทางสำนักงานคณะกรรมการอาหารและยา (อย.)กระทรวงสาธารณสุข คือ ยาสตรีเบนโล ชนิดน้ำ เลขทะเบียนยาที่ G 107/29 สรรพคุณคือ บำรุงเลือด บำรุงร่างกาย เจริญอาหาร แก้ประจำเดือนไม่ปกติและเป็นยาแทนการอยู่ไฟ ขับน้ำคาวปลา ช่วยฟอกโลหิต  ตำรับยานี้เป็นจัดเป็นยาแผนโบราณที่ไม่ได้เป็นยาสามัญประจำบ้าน ดังนั้นจะต้องวางขายในร้านขายยาที่ได้รับอนุญาตเท่านั้น
ลักษณะ

เป็นยาชนิดน้ำ สกัดจากสมุนไพรหลายชนิด เช่น ดอกคำฝอย แซตี่ โต๋วต๋ง น้ำมันสะระแหน่ เป็นต้น และมีแอลกอฮอล์เป็นส่วนประกอบ
เหมาะสำหรับผู้หญิงที่ประจำเดือนมาไม่ปกติ เพื่อช่วยบำรุงเลือด บำรุงร่างกายได้ มีผลทำให้เจริญอาหารตามไปด้วย ตัวยาสมุนไพรส่วนใหญ่เป็นยารสร้อนและมีแอลกอฮอล์ จึงห้ามรับประทานขณะมีไข้ และขณะตั้งครรภ์ หากขณะตั้งครรภ์อาจมีผลต่อการพัฒนาของเด็กในครรภ์
เบนโลในวัฒนธรรมสมัยนิยม

คัทลียา แมคอินทอช เคยออกมาแถลงข่าวว่า ตั้งครรภ์โดยไม่รู้ตัว เข้าใจว่าตัวเองอ้วนเนื่องจากรับประทานยาสตรีเบนโล ทั้งๆ ที่ตนเองครรภ์แก่จนใกล้คลอดแล้ว และตกเป็นข่าววิพากษ์วิจารณ์จนมีช่วงหนึ่ง คำว่า เบนโล กลายเป็นศัพท์แสลง มีความหมายว่า ตั้งครรภ์ เนื่องจากกรณีนี้
รถไฟใต้ดินไทเป สายสีน้ำตาล

รถไฟใต้ดินไทเป สายสีน้ำตาล (สายเหวินฮู) เป็นเส้นทางรถไฟฟ้าในกรุงไทเป ประกอบด้วย 2 เส้นทาง ได้แก่ สายเหนยหู และสายเหวินชาน มีจำนวน 24 สถานี ในเขตนันกัง, เหนยฮู, จงชาน, ซงชาน, ต้าอัน, ซินหยี และเหวินชาน ระยะทาง 25.7 กิโลเมตร โดยมี โรงเรียนประถมศึกษาตอนปลายจงชาน เป็นแนวแบ่งระหว่างสายเหนยหู และสายเหวินชาน เมื่อปีค.ศ. 2011 มีจำนวนผู้โดยสารเฉลี่ย 180,000 คนต่อวัน
สายสีน้ำตาล เชื่อมต่อกับสายนันกัง (สายสีน้ำเงิน) ที่สถานีจงเซียวฟูซิง และศูนย์นิทรรศการไทเปนันกัง
ดูเพิ่ม

สายเหวินชาน
สายเหนยหู
พระอนุรุทธเถระ

| พระอนุรุทธเถระ> ข้อมูลทั่วไป |
| --- | --- |
พระนามเดิม: อนุรุทธกุมาร, เจ้าชายอนรุทธะ, อนุรุทธศากยะ
สถานที่ประสูติ: กรุงกบิลพัสดุ์
สถานที่บวช: อนุปิยนิคม
วิธีบวช: เอหิภิกขุอุปสัมปทา
เอตทัคคะ: ผู้เลิศในทิพยจักขุญาณ (ตาทิพย์)
ฐานะเดิม
ชาวเมือง: เมืองกบิลพัสดุ์ แคว้นสักกะ
พระราชบิดา: อมิโตทนะ
วรรณะเดิม: กษัตริย์
ราชวงศ์: ศากยราชวงศ์
 ส่วนหนึ่งของสารานุกรมพระพุทธศาสนา
พระอนุรุทธเถระ เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยพุทธกาล พระอนุรุทธเถระ เป็นพระประยูรญาติของพระพุทธเจ้า โดยท่านเป็นพระราชโอรสของพระเจ้าอมิโตทนะผู้เป็นพระอนุชาของพระเจ้าสุทโธทนะ ผู้เป็นพระราชบิดาของเจ้าชายสิทธัตถะ
พระอนุรุทธเถระ ออกผนวชพร้อมกับเจ้าราชกุมารอีก 5 พระองค์ และนายอุบาลีภูษามาลา ณ อนุปิยนิคม เมื่อท่านบรรลุเป็นพระอรหันต์แล้ว ท่านมักตรวจดูสัตวโลกด้วยทิพยจักษุอยู่เสมอ พระพุทธเจ้าจึงยกย่องท่านให้เป็นพระเอตทัคคะผู้เลิศทางทิพยจักษุญาณ (ตาทิพย์)
ชาติภูมิ

พระอนุรุทธเถระ เป็นพระประยูรญาติของพระพุทธเจ้า โดยท่านเป็นพระราชโอรสของพระเจ้าอมิโตทนะผู้เป็นพระอนุชาของพระเจ้าสุทโธทนะ ผู้เป็นพระราชบิดาของเจ้าชายสิทธัตถะ เจ้าชายอนุรุทธะมีพระภาดาพระภคินีร่วมมารดาเดียวกันอีก 2 พระองค์คือ พระเชษฐาพระนามว่ามหานามะ และพระกนิษฐภคินีพระนามว่าโรหิณี